open-index/open-wikipedia-markdown huggingface dataset:
तार्केक (चंद्रमा)

**तार्केक** (Tarqeq) ( ), जो **सेटर्न LII** (अस्थायी पदनाम **S/2007 S 1**) के रूप में भी जाना जाता है, शनि का एक प्राकृतिक उपग्रह है। इसकी खोज की घोषणा 5 जनवरी 2006 और 22 मार्च 2007 के मध्य लिए गए प्रेक्षणों के आधार पर, 13 अप्रैल 2007 को स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा हुई थी। यह इनुइट चंद्र देवता तार्केक पर नामित हुआ है, और अनियमित उपग्रहों के इनुइट समूह का एक सदस्य है। व्यास मे यह करीब सात किलोमीटर है।

तार्केक की कक्षा 0.1081 की विकेन्द्रता के साथ 49.90° (क्रांतिवृत्त से; 49.77° शनि के विषुववृत्त से) के झुकाव पर स्थित है, और अर्ध्य-मुख्य अक्ष 17.9106 गीगामीटर है। इसकी कक्षीय अवधि 894.86 दिवसों की है। 
## सन्दर्भ

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
कुकस

**कुकस** () भारत के राजस्थान राज्य के जयपुर ज़िले में स्थित एक शहर व नगरपालिका है।

## विवरण
यह जयपुर के निकट स्थित औद्यौगिक कस्बा है। यह आमेर के किले से लगभग 10 किमी दूर है। कुकस में रिको औद्योगिक क्षेत्र के विकास के कारण क्षेत्र का विकास आरम्भ हो गया जिससे महाविद्यालयों और वाणिज्यिक क्षेत्रों का विकास औद्योगिक पार्क में होने लगा। कुकस दिल्ली राष्ट्रीय राजमार्ग पर स्थित है।

## महाविद्यालय
रिको (RIICO) की उन्नति ने यहाँ कई महाविद्यालयों के विकास में सहायता मिली:
* जयपुर इंजनियरिंग कॉलेज
* जयपुर इंस्टिट्यूट ऑफ़ इंजीनियरिंग एंड टेक्नोलॉजी
* आर्य कॉलेज ऑफ़ इंजीनियरिंग & आय॰ टी॰
* शंकर इंस्टिट्यूट ऑफ़ इंजीनियरिंग एंड टेक्नोलॉजी
* पर्ल एकेडमी ऑफ़ फैशन
* काम्बे इंस्टिट्यूट ऑफ़ हॉस्पिटैलिटी मैनेजमेंट

## परिवहन
यहाँ पर पहुँचने के सिमित साधन यातायात साधन हैं। सरकारी बस सेवा की सहायता से सिन्धी कैम्प से जयपुर बस स्टैण्ड और बड़ी चौपड़ बस स्टोप तक पहुँचा जा सकता है।

## इन्हें भी देखें
* जयपुर ज़िला

## सन्दर्भ

श्रेणी:राजस्थान के शहर
श्रेणी:जयपुर ज़िला
श्रेणी:जयपुर ज़िले के नगर
राजस्थानी लोग

**राजस्थानी लोग** भारत के राजस्थान ("राजाओं की भूमि") क्षेत्र के मूल निवासियों को कहा जाता है। राजस्थानी लोगों की विभिन्न उपजातियां पायी जाती है ।मेवाडी, मारवाड़ी, हाड़ौती, ढुंढाडी|     

मेवाड़ गोड़वाड़ शेखावती हाड़ोती पुश्तैनी रियासतों में अलग - अलग स्थानिय भाषा बोली जाती हैं। 

## इतिहास

## सन्दर्भ

श्रेणी:राजस्थानी लोग
श्रेणी:राजस्थान*बिश्नोई
कोटकासिम

**कोटकासिम** (Kotkasim) भारत के राजस्थान राज्य के खैरथल ज़िले में स्थित एक कस्बा है। यह इसी नाम की तहसील का मुख्यालय भी है। कोटकासिम अब नगरपालिका बन चुका है l 

## विवरण
इसका मूल नाम कोट क़ासिम (क़ासिम का किला) है लेकिन वर्तमान में इसे कोट कासिम उच्चारित किया जाता है।

## भूगोल
कोट कासिम उत्तरी अक्षांश 28° 01' 45" एवं पूर्वी देशान्तर 76° 43' 15" पर स्थित है और राजस्थान के खैरथल-तिजारा जिले में  उन्नयन पर स्थित है। कोटकासिम का सबसे बड़ा (क्षेत्रफल में) गांव जोड़ियां है। जो कोटकासिम से 7 km की दूरी पर स्थित है।कोटकासिम के नजदीकी गाँव कतोपुर 6km, लाडपुर 7 km, खैरी खानपुर अहिरान (5 km), घीकाका (1.8&nbsp;किमी), कनहाड़का (2.3&nbsp;किमी), श्रीचन्दपुरा (4.4&nbsp;किमी), पुर (4.4&nbsp;किमी), बघाणा (6.0&nbsp;किमी), गुणसार (7.4&nbsp;किमी) हैं। समान पिन कोड (301702) वाले अन्य गाँव लालपुर, उजोली, लाडपुर, इकरोटीया पालपुर (10km)हैं।

## स्थिति
कोट कासिम राष्ट्रीय राजधानी क्षेत्र में स्थित है जो  दिल्ली के दक्षिण में,  राज्य की राजधानी जयपुर से उत्तर में,  अलवर नगर से उत्तर में,  रेवाड़ी नगर से पूर्व में,  धारुहेड़ा दक्षिण में,  भिवाडी से दक्षिण में और अलवर के ही अन्य नगर तिजारा से  उत्तर में है।

यहाँ से गढ़ीबोलनी गाँव से होते हुए सुगमता से राष्ट्रीय राजमार्ग 48 (दिल्ली-जयपुर-मुम्बई राष्ट्रीय राजमार्ग) तक पहुँचा जा सकता है। कोट कासिम नियमित बसों द्वारा रेवाड़ी, धारुहेड़ा, भिवाड़ी, तिजारा और अलवर से जुड़ा हुआ है।

## जनसांख्यिकी
कोटकासिम 2001 की जनगणना के अनुसार एक गाँव की श्रेणी में था जिसकी जनसंख्या 1,000 से कम थी। वर्तमान में गाँव में कुछ सौ की आबादी है जिसमें मुख्यतः अहिर, जाट, ब्राह्मण, सैनी ईत्यादि शामिल हैं।

## इन्हें भी देखें
* खैरथल ज़िला

## सन्दर्भ

श्रेणी:राजस्थान के गाँव
श्रेणी:अलवर ज़िला
श्रेणी:अलवर ज़िले के गाँव
प्रशांत राज सचदेव

**प्रशान्त राज सचदेव** मुम्बई से एक अभिनेता एवं मॉडल हैं जिन्होंने रामगोपाल वर्मा की फ़िल्म *रामगोपाल वर्मा की 'आग' * (जो रमेश शिप्पी की फ़िल्म शोले की पुनर्कृत्ति है) से अपना फ़िल्मी जीवन आरम्भ किया। उनकी दूसरी फ़िल्म टॉस है जो 28 अगस्त 2009 को जारी की गयी।
## जीवन
उनका जन्म 9 जनवरी 1981 को मुम्बई में हुआ। उनकी शिक्षा बॉम्बे स्कॉटिश स्कूल, माहिम, दिल्ली पब्लिक स्कूल, नई दिल्ली (1998), श्री वेंकटेश कॉलेज, दिल्ली विश्वविद्यालय (2001) और ली स्ट्रेसबर्ग थिएटर एन्ड फ़िल्म इंस्टीट्यूट, न्यूयॉर्क (2010) से हुई।
## सन्दर्भ

*https://web.archive.org/web/20070126002848/http://www.apunkachoice.com/celebrities/prashant_raj/  
*https://web.archive.org/web/20070927201528/http://www.mumbaimirror.com/net/mmpaper.aspx?page=article&sectid=30&contentid=20061202030920562b88a3efb 
*https://web.archive.org/web/20161228065804/http://www.rgvkiaag.com/ 
*https://web.archive.org/web/20121017135708/http://www.indiaglitz.com/channels/hindi/article/37136.html 
*https://web.archive.org/web/20090902111957/http://calcuttatube.com/toss-prashant-raj-is-back/ 

श्रेणी:1980 में जन्मे लोग
श्रेणी:भारतीय अभिनेता
श्रेणी:जीवित लोग
लव सिन्हा

**लव सिन्हा** एक भारतीय अभिनेता हैं जिन्होंने हिन्दी फ़िल्म *[[शादियाँ]]* (2010) में मुख्य कलाकार की भूमिका निभाई थी। वो शत्रुघन सिन्हा के पुत्र एवं सोनाक्षी सिन्हा के भाई हैं।

## व्यक्तिगत जीवन
वो शत्रुघन सिन्हा और पूनम सिन्हा के पुत्र हैं। दबंग फ़िल्म की मसहूर अभिनेत्री सोनाक्षी सिन्हा उनकी बहन है और उनके भाई का नाम कुश सिन्हा है।

## सन्दर्भ

## बाहरी कड़ियाँ

* लव सिन्हा की जीवनी 
* 

श्रेणी:1983 में जन्मे लोग
श्रेणी:भारतीय अभिनेता
श्रेणी:मुम्बई के लोग
श्रेणी:जीवित लोग
हाथी छाप

**हाथी छाप** हाथी की लीद से बनने वाले कागज की एक ब्रांड है। इसका निर्माण कार्य राजस्थान, भारत में होता है। इसका नामकरण भी इसके उत्पादन पदति से प्रेरित है। भारत के अलावा हाथी की लीद से कागज निर्माण का कार्य श्रीलंका और दक्षिण अफ़्रीका में भी होता है।

हाथी छाप की स्थापन उद्यमी महिमा मेहरा और उनके वाणिज्यिक साथी साथी विजेंद्र शेखावत ने 2003 में दिल्ली में की। प्रथम चार वर्षों तक उन्होंने कागज का निर्यात जर्मनी में किया। 2007 में ये भारत में स्थापित हुआ।

लीद की सफाई करना एक महत्वपूर्ण प्रक्रिया है। हाथी लीद को पूर्णतया बड़े जल टैंकों में धोया जाता है। लीद को धोने बाद निकलने वाले जल को कृषि कारु में उर्वरक के रूप में काम में लिया जाता है और धुली हुई लीद को सुखाकर कागज निर्माण के काम लोया जाता है।

## इतिहास
कुछ वर्षों पूर्व विजेन्द्र शेखावत जयपुर में एक पहाड़ी पर स्थित मन्दिर में गये। जब वो पहाड़ी के किनारे घुम रहे थे, तो उन्होंने देखा कि तीर्थयात्री हाथी की पीठ पर सवारी करना पसन्द करते हैं। उन्होंने भूमि पर शुष्क हाथी लीद के साथ हाथियों की जोड़ियाँ देखी। इससे ही उन्हें प्रेरणा मिली कि यह शुष्क लीद कैसे उनके कच्चे फाइबर जैसी दिखती है जिनसे वो कागज़ निर्माण करते हैं।

बाद में विभिन्न प्रयोगों द्वारा उन्होंने हाथी लीद से काम में लेने लायक कागज का निर्माण किया और बाद में इसे **हाथी छाप** नाम दिया गया।

## विनिर्माण प्रक्रिया
*पहले हाथी की लीद को सुखाया जाता है, धोया और कीटाणुरहित किया जाता है, ताकि केवल स्वच्छ फाइबर शेष रहें।
*इन फाइबरों को लीद-रहित फाइरों से पृथक किया जाता है (अक्सर सड़क किनारे अथवा आरक्षित जंगलों से इकट्ठा लीद के लिए यह कार्य मुश्किल हो सकता है।)।
*पृथकीकृत फाइबरों को यह सुनिश्चित करने के लिए की फाइबर स्वच्छ एवं नरम है, चार घण्टे तक उबाला जाता है।
*आगे की विनिर्माण प्रक्रिया हस्तनिर्मित कागज के समान है। 

## उत्पाद
हाथी की लीद से विभिन्न उत्पादों का निर्माण होता है।
*बस्ते
*चौखट
*फोटो एलबम
*स्मरण पुस्तक
*लेखन-सामग्री
*पत्रक

## सन्दर्भ

## बाहरी कड़ियाँ
*
श्रेणी:कागज़ उद्योग
श्रेणी:राजस्थान
श्रेणी:भारतीय उत्पाद
श्रेणी:हाथी
हूं वांट्स टू बी ए मिलेनियर?

**'हूं वांट्स टू बी ए मिलेनियर?**' () एक ब्रितानी मूल का अन्तर-राष्ट्रीय गेम शो (खेल प्रदर्शन) है जिसका निर्माण डेविड ब्रिग्स, माइक व्हाइटहिल और स्टीवन नाइट ने किया। कौन बनेगा करोड़पति सहित इस शो के अब तक 81 संस्करण बन चुके हैं।
## सन्दर्भ

## बाहरी कड़ियाँ
;ब्रितानी मूल संस्करण
*आयटीवी डॉट कॉम पर ''मिलेनियर''
*चैलेंज टीवी ''क्लासिक WWTBAM'' जालस्थल
*यूके गेम शो डॉट कॉम के जालस्थल पर शो
*Major चार्ली इंग्राम अफेयर का विवरण

श्रेणी:यूनाइटेड किंगडम
श्रेणी:टेलिविज़न
प्रसारण विषय-वस्तु शिकायत परिषद

**प्रसारण विषय वस्तु शिकायत परिषद** (अंग्रेजी: Broadcasting Content Complaints Council) या संक्षेप में *बीसीसीसी*, भारतीय सूचना और प्रसारण मंत्रालय के परामर्श से भारतीय प्रसारण प्रतिष्ठान (आईबीएफ) द्वारा स्थापित एक आत्म-नियामक संस्था है, जिसके अंतर्गत सभी गैर-खबर सामान्य मनोरंजन चैनल आते हैं। जून 2011 से, न्यायमूर्ति अजीत प्रकाश शाह इसके अध्यक्ष हैं।

न्यायमूर्ति शाह के अलावा 13 सदस्यीय बीसीसीसी में अभिनेत्री और सामाजिक कार्यकर्ता शबाना आज़मी, जेएनयू के समाजशास्त्री प्रोफेसर आनंद कुमार, पूर्व सूचना एवं प्रसारण सचिव भास्कर घोष, वरिष्ठ पत्रकार वीर संघवी, पांच राष्ट्रीय आयोगों के प्रतिनिधि (महिला, बाल अधिकार, अनुसूचित जाति, पिछड़ा वर्ग और अल्पसंख्यक) और प्रसारण उद्योग के चार प्रतिनिधि शामिल हैं।

बीसीसीसी, अब तक टीवी कार्यक्रमों की विषय वस्तु से संबंधित आठ परामर्श जारी कर चुका है। इनमें 'महिलाओं का चित्रण', 'बच्चों के साथ व्यवहार’, 'पुरस्कार समारोहों का प्रसारण', 'जानवरों / वन्य जीवों से वयवहार', 'बच्चों का लैंगिकीकरण’, 'टीवी हास्य कार्यक्रम’, ‘बच्चों का स्वास्थ्य एवं सुरक्षा’ तथा बच्चों के अथवा कार्टून चैनलों पर प्रसारित होने वाले कार्यक्रम शामिल हैं।
## कार्यवाही
## सन्दर्भ

## बाहरी कड़ियाँ
समकालिक प्रसारण

**सिमुलकास्ट** (अंग्रेजी: Simulcast, एक मिश्रशब्द **simul**taneous broad**cast** से मिलकर बना है।) या **समकालिक प्रसारण** या सामान्य शब्दों में एक साथ प्रसारण, किसी कार्यक्रम या घटना का एक से अधिक माध्यमों जैसे कि टेलीविजन के विभिन्न चैनलों या फिर रेडियो के विभिन्न चैनलों या टेलीविजन और रेडियो पर एक ही समय में होने वाला प्रसारण है। उदाहरण के लिए, सत्यमेव जयते नामक टीवी कार्यक्रम का प्रसारण एक साथ स्टार प्लस और दूरदर्शन पर किया जाता था। इसका एक अन्य उदाहरण किसी टेलीविजन कार्यक्रम का प्रसारण इसकी मूल भाषा के अतिरिक्त, स्थानीय भाषा में डब संस्करण का प्रसारण है।
## सन्दर्भ
नील जिह्वा रोग

**नील जिह्वा रोग** या **ब्लू टंग** (Bluetongue disease या catarrhal fever) मुख्यतः भेड़ को होने वाला रोग है। कभी-कभी यह बकरी, भैंस, एवं अन्य चौपायों को भी हो जाता है। 

यह कीटों के माध्यम से फैलने वाला रोग है जो ब्लूटंग विषाणु (BTV) के कारण होता है। यह छूत से नहीं फैलता। 

## लक्षण
इस रोग से प्रभावित पशु को तेज बुखार होता है, अत्यधिक लार टपकता है, चेहरा और जीभ में सूजन हो जाती है। होंठ और जीभ के सूजन के कारण जीभ **नीली** दिखती है। पशु सुस्त होकर चारा छोड़ देता है। मुंह व नाक पर लाली बढ़ जाती है। 

## निदान
इसका निदान भी टीके के माध्यम से होता है। उल्लेखनीय है पशु को रोग के प्रभाव में आने से पूर्व ही टीका लगाने से लाभ होता है। रोग बढ़ने पर टीके का कोई विशेष लाभ नहीं होता।

## सन्दर्भ
श्रेणी:पशुरोग
अदिश बोसॉन

**अदिश बोसॉन** () उन बोसॉनों को कहा जाता है जिनका प्रचक्रण शून्य होता है। *बोसॉन* का अर्थ पूर्णांक प्रचक्रण से होता है; और *अदिश* इसके मान को शून्य 0 बना देता है।

"अदिश बोसॉनों" की अवधारणा क्वांटम क्षेत्र सिद्धान्त की देन है। यह लोरेन्ट्ज रुपान्तरण सम्बंधी गुणधर्म को उल्लिखित करता है।

## उदाहरण
* विभिन्न ज्ञात संयुक्त कण अदिश बोसॉन हैं, जैसे ऐल्फा कण और पाइमेसान। अदिश मेसोन कणों में अदिश और छद्म-अदिश को भेद करने के लिए एक विशेषता का उपयोग किया जाता है जो समता के अन्तर्गत रुपान्तरण गुणधर्म उल्लिखित करती है।
* मूलभूत कण भौतिकी के मानक मॉडल में केवल एक मूलभूत अदिश बोसॉन हिग्स बोसॉन है।

## सन्दर्भ

श्रेणी:बोसॉन
श्रेणी:मेसॉन
श्रेणी:क्वांटम क्षेत्र सिद्धांत
फाद्दीव–पोपोव परछाप

भौतिकी में **फाद्दीव–पोपोव परछाप** () जिसे घोस्ट क्षेत्र अथवा परछाप क्षेत्र भी कहा जाता है एक अतिरिक्त क्षेत्र है जो गेज क्वांटम क्षेत्र सिद्धान्त में पथ समाकल सूत्रों की निरंतरता बनाए रखने के लिए प्रस्तावित किया गया। बाद में इसका नामकरण लुडविग फाद्दीव और विक्टर पोपोव के सम्मान में किया गया।
## परछाप क्षेत्र लाग्रांजियन
यंग-मिल्स सिद्धान्त में परछाप क्षेत्र (ghost fields) के लिए लाग्रांजियन c^a(x)\, (जहाँ a गेज समूह में अभिसम्युक्त निरूपण में एक सूचक है) को निम्न प्रकार लिखा जाता है:
:\mathcal{L}_\mathrm{ghost} = \partial_\mu \overline{c}^a\partial^\mu c^a + g f^{abc}(\partial^\mu\overline{c}^a) A_\mu^b c^c. 
प्रथम पद नियमित अदिश सम्मिश्र क्षेत्रों के लिए गतिक व्यंजक है और द्वितीय व्यंजक गेज क्षेत्रों के साथ अभिक्रिया को दर्शाता है। यहाँ यह आवश्यक है कि क्रमविनिमय गेज सिद्धान्तों (जैसे क्वांटम विद्युतगतिकी) में परछाप का कोई प्रभाव नहीं होता जब तक f^{abc} = 0 और इसके फलस्वरूप परछाप कण (घोस्ट कण) गेज क्षेत्रों से अन्योन्य क्रिया नहीं करता।
## सन्दर्भ
X और Y बोसॉन

कण भौतिकी में **X और Y बोसॉन** (अथवा कभी-कभी संयुक्त रूप से केवल **X बोसॉन** भी कहा जाता है) W और Z बोसॉनों के सदृश परिकल्पित मूलकण हैं, लेकिन यहाँ कार्यरत बल भिन्न है जिसे ग्रांड यूनिफाइड सिद्धान्त में जॉर्जी-ग्लेशो मॉडल ने प्रागुक्त किया है।

## विवरण
X और Y बोसॉन क्वार्क और लेप्टॉनों से युग्मन करते हैं जहाँ बेरिऑन संख्या संरक्षित रहती है अतः प्रोटॉन क्षय सम्भव है।

एक X बोसॉन की क्षय विधा निम्न हो सकती हैं:
:  &rarr;  + 
:  &rarr;  + 
जहाँ प्रक्रिया में दो क्षय उत्पादों की काइरलता विपरीत है,  एक अप क्वार्क है,  एक डाउन क्वार्क है एवं  एक पोजीट्रॉन है।

एक Y बोसॉन की निम्न क्षय विधा हो सकती हैं:
:  &rarr;  + 
:  &rarr;  + 
:  &rarr;  + 
जहाँ प्रत्येक प्रक्रिया में प्रथम क्षय उत्पाद वाम-हस्थ काइरलता रखता है एवं द्वितीय दक्षिण हस्थ काइरलता और  एक इलेक्ट्रॉन प्रतिन्यूट्रिनो है।

## सन्दर्भ

श्रेणी:बोसॉन
श्रेणी:कण भौतिकी
श्रेणी:परिकल्पित मूलकण
झुलसा रोग

**झुलसा रोग** (blight) का प्रकोप अनेक फसलों पर होता है, जैसे धान, जौ, कपास, आलू, बैगन आदि।

## धान का झुलसा
इसके लक्षण पत्तियों, बाली की गर्दन एंव तने की निचली गठानों पर प्रमुख रूप से दिखाई देते हैं। प्रारंभिक अवस्था में निचली पत्तियों पर हल्के बैंगनी रंग के छोटे-छोटे धब्बे बनते हैं जो धीरे-धीरे बढ़कर आँख के समान बीच में चैडे व किनारों पर सँकरे हो जाते हैं। इन धब्बों के बीच का रंग हल्के भूरे रंग होता है। जिससे दानों के भरने पर असर पड़ता है। फसल काल के दौरान जब रात्रि का तापमान 20 से 22 से. व आर्द्रता 95 प्रतिशत से अधिक होती है तब इस रोग का तीव्र प्रकोप होने की संभावना होती है।

**नियंत्रण** : रोग के प्रारंभिक लक्षण दिखते ही हिनोसान या बाविस्टिन (0.1 प्रतिशत) रसायन का छिड़काव 12-15 दिन के अन्तर से करना चाहिए। रोग रोधी जातियों जैसे -रासी, आदित्य, तुलसी, एम. टी. यू., महामाया आदि की बुवाई करनी चाहिए। समय पर बुवाई और संतुलित उर्वरकों का उपयोग इस रोग को सीमित करने में मदद करते हैं।

### पत्ती का झुलसा
यह रोग जीवाणुजनित है। इस रोग का प्रकोप खेत में एक साथ न शुरू होकर कहीं-कहीं शुरू होता है तथा धीरे-धीरे चारों तरफ फैलता है। इसमें पत्ते ऊपर से सूखना षुरू होकर किनारों से नीचे की ओर सूखते हैं। गंभीर हालात में फसल पूरी सूखी हुई पुआल की तरह नजर आती है। इस रोग के प्रारंभिक लक्षण पत्तियों पर रोपोई या बुवाई के 20 से 25 दिन बाद दिखाई देते हैं। सबसे पहले पत्ती के किनारे वाला ऊपरी भाग हल्का नीला-सा हो जाता है तथा फिर मटमैला हरापन लिये हुए पीला सा होने लगता है। रोगग्रसित पौधे कमजोर हो जाते हैं और उनमें कंसे कम निकलते हैं। दाने पूरी तरह नहीं भरते व पैदावार कम हो जाती है। इस रोग के जीवाणु पौधों की जड़ों, बीज, पुआल आदि धान के अवषेश आदि के जरिए अगले मौसम तक चले जाते हैं।
  
इस रोग का प्रबंधन हम निम्न उपायों से ही कर सकते हैं।

* इस रोग के प्रकोप वाले क्षेत्रों में बार-बार एक ही प्रजाति न उगाएं।

* पौधे ऐसी जगह न बोए जहा पिछली फसल के अवषेश पड़े हों या जहां छाया रहती हो।

* रोग रोधी किस्मों को प्रथामिकता दें, जैसे पूसा-1460 (उन्नत पूसा बासमती 1)

* नाइट्रोजन खाद का प्रयोग अधिक न करें तथा रोपाई के 40 दिन बाद तो बिल्कुल न दें।

* खेतों में पानी लगातार न लगाए रखें।

* बीमारी वाले खेतों का पानी स्वस्थ खेतों में न लगाएं।

* बीज का उपचार अवश्य करें।

## कपास का झुलसा

## प्याज का झुलसा

श्रेणी:पादप रोग

## बाहरी कड़ियाँ
*धान के प्रमुख रोग
कर्पूर चन्द्र कुलिश

**कर्पूर चन्द्र कुलिश** (20 मार्च 1926 – 17 जनवरी 2006) हिन्दी समाचार समूह राजस्थान पत्रिका के संस्थापक थे। वे प्रख्यात कवि एवं लेखक भी थे। उनका जीवन संघर्षशील रहा और उन्होंने हिन्दी के विकास के लिए सराहनीय कार्य किया। उन्हें भारतीय राज्य राजस्थान में हिन्दी पत्रकारिता के जनक के रूप में भी जाना जाता है। कुलिश वर्ष 1956 तक वो राजस्थान के राजनीतिक और कॉर्पोरेट जुड़ाव वाले एक पत्र से जुड़े हुए एक निराश संवाद-दाता थे। 1956 में उन्होंने अपने एक दोस्त से ₹ 500 उधार लिए और उनसे उन्होंने पत्रिका समाचार समूह की स्थापना की। 1986 में वो कार्यभार से मुक्त हुए तब तक पत्रिका समूह को राजस्थान का सबसे अग्रणी समाचार पत्र बना चुके थे।

कुलिश का जन्म वर्ष 1926 में राजस्थान के टोंक जिले की मालपुरा तहसील के सोडा नामक ग्राम में हुआ। उन्होंने एक समाचार पत्र में कार्य करना आरम्भ किया।

कुलिश को पत्रकारिता के क्षेत्र में उनके कार्यो के लिए विभिन्न पुरस्कारों से सम्मनित किया गया। १९८७ में भारतीय भाषाओं में उत्कृष्ठ योगदानों के लिए उन्हें १९९० में बीडी गोयनका पुरस्कार से सम्मानित किया गया।

## सन्दर्भ

## बाहरी कड़ियाँ
* राजस्थान पत्रिका समूह के विचार

श्रेणी:1926 में जन्मे लोग
श्रेणी:२००६ में निधन
ज़ंजीर (2013 फ़िल्म)

***ज़ंजीर*** (तेलुगू शीर्षक ***तूफान***) 2013 की भारतीय एक्शन फ़िल्म है जिसका निर्देशन अपूर्व लाखिया ने किया है, जिसे एक साथ ही हिन्दी और तेलुगू में जारी किया गया है। फ़िल्म में बॉलीवुड में नवोदित टॉलीवुड अभिनेता राम चरण सहित प्रियंका चोपड़ा मुख्य भूमिका में हैं। प्रकाश राज ने *[[वांटेड]]*, *[[सिंघम]]* और *[[दबंग 2]]* जैसी सफल फ़िल्में देने के बाद इस फ़िल्म में काम किया है। यह 1973 की इसी नाम से बनी फ़िल्म की पुनः कृत्ति है। फ़िल्म का हिन्दी संस्करण चीनी में *चियलो कज्लग* के रूप में रुपान्तरित किया गया है। फ़िल्म के तेलुगू संस्करण का अनुवाद मलयालम में क्या गया है जिसके जारी करने की तिथि अभी निर्धारित नहीं हुई है। हिन्दी एवं तमिल संस्करणों को 6 सितम्बर 2013 को जारी कर दिया गया।
## कथानक
विजय खन्ना (राम चरण तेजा) एक ईमानदार और सिद्धांतवादी पुलिस अफ़सर है। लेकिन कई बार अपनी ईमानदारी की वजह से वो भ्रष्ट तंत्र में मुश्किल में पड़ जाते हैं। उनका कई बार तबादला कर दिया जाता है और एक बार बदली करके उन्हें मुम्बई भेज दिया जाता है जहां एक हत्या की जाँच में लगाया जाता है। इस हत्याकांड की चश्मदीद गवाह माला (प्रियंका चोपड़ा) हैं। उनकी आंखों के सामने एक व्यक्ति को ज़िन्दा जला दिया जाता है। जांच के दौरान उनकी मुलाक़ात एक ग़ैर-क़ानूनी तरीक़े से काम कर रहे कार डीलर शेर ख़ान (संजय दत्त) और बिज़नेस मैन की आड़ में रह रहे अपराधी रुद्र प्रताप तेजा (प्रकाश राज) से होती है। इस बीच विजय, माला को पुलिस की मदद करने के लिए तैयार कर लेते हैं और दोनों एक दूसरे के बेहद क़रीब भी आ जाते हैं। हत्या की जांच से धीरे-धीरे विजय को पता चलता है कि जिस शख़्स की हत्या हुई वो ग़ैर-क़ानूनी तेल माफ़िया का राज़ फ़ाश करना चाहता था और इस वजह से उसकी हत्या कर दी जाती है। इस सारे कांड के पीछे है रुद्र प्रताप तेजा विजय खन्ना के साथ भी बचपन में कुछ ऐसा ही होता है। जब वो आठ साल का होता है तब उसके मां-बाप की हत्या कर दी जाती है। विजय कई सालों बाद तक इस हत्याकांड की ख़ौफ़नाक यादों से उबर नहीं पाता. इस बीच विजय खन्ना की बहादुरी और ईमानदारी से प्रभावित होकर शेर ख़ान अपने बुरे धंधे छोड़ देता है और उनकी मदद करने का फ़ैसला करता है।
## कलाकार
* राम चरण तेजा - एसीपी विजय खन्ना
* प्रियंका चोपड़ा - माला
* संजय दत्त - शेर खान (हिन्दी संस्करण)
* श्रीहरि - शेर खान (तेलुगू संस्करण)
* प्रकाश राज - तेजा
* माही गिल - मोना डार्लिंग
* अतुल कुलकर्णी - जयदेव (हिन्दी संस्करण)
* तनिकेला भरानी - जयदेव (तेलुगू संस्करण)

## संगीत

## सन्दर्भ

## बाहरी कड़ियाँ
* 
*

श्रेणी:भारतीय फ़िल्में
श्रेणी:2013 में बनी हिन्दी फ़िल्म
बबेसिओसिस

**बबेसिओसिस** (Babesiosis) पशुओं में होने वाला रोग है जो रक्त प्रोटोज़ोआ के कारण होता है जो एककोशिकीय जीव है। यह मलेरिया-जैसा रोग है जो बबेसिया (Babesia) नामक प्रोटोजोवा के संक्रमण के कारण होता है। स्तनपोषी जीवों में ट्राइपैनोसोम (trypanosomes) के बाद बबेसिया दूसरा सबसे अधिक पाया जाने वाला रक्त परजीवी है। मनुष्यों में यह रोग बहुत कम पाया जाता है। 

बबेसिया प्रजाति के प्रोटोज़ोआ पशुओं के रक्त में चिचडियों (किलनी या कुटकी/ticks) के माध्यम से प्रवेश कर जाते हैं तथा वे रक्त की लाल रक्त कोशिकाओं में जाकर अपनी संख्या बढ़ने लगते हैं जिसके फलस्वरूप लाल रक्त कोशिकायें नष्ट होने लगती हैं। लाल रक्त किशिकाओं में मौजूद हीमोग्लोबिन पेशाब के द्वारा शरीर से बाहर निकलने लगता है जिससे पेशाब का रंग कॉफी के रंग का हो जाता है। कभी-कभी पशु को खून वाले दस्त भी लग जाते हैं। इसमें पशु खून की कमी हो जाने से बहुत कमज़ोर हो जाता है पशु में पीलिया के लक्षण भी दिखायी देने लगते हैं तथा समय इलाज ना कराया जाय तो पशु की मृत्यु हो जाती है।

## उपचार व रोकथाम
यदि समय पर पशु का इलाज कराया जाये तो पशु को इस बीमारी से बचाया जा सकता है। इसमें बिरेनिल के टीके पशु के भार के अनुसार मांस में दिए जाते हैं तथा खून बढाने वाली दवाओं का प्रयोग कियस जाता है। इस बीमारी से पशुओं को बचाने के लिए उन्हें चिचडियों के प्रकोप से बचना जरूरी है क्योंकि ये रोग चिचडियों के द्वारा ही पशुओं में फैलता है।

श्रेणी:पशुरोग
किलनी

right|thumb|300px|किलनी
**किलनी** (Tick) छोटे वाह्य परजीवी जानवर हैं जो स्तनधारियों, पक्षियों और कभी-कभी सरीसृपों एवं उभयचरों के शरीर पर रहकर उनके खून चूसकर जीते हैं। इन्हें 'कुटकी' और 'चिचड़ी' भी कहते हैं। ये बहुत से रोगों के वाहक भी हैं जैसे लाइम रोग (Lyme disease), Q-ज्वर, बबेसिओसिस, आदि।

## सर्दियों में गायों में बाह्य परजीवी का नियंत्रण
एक सुप्रबंधित डेरी फार्म पर जहां पशुओं के विचरण की आजादी हो, पर्याप्त मात्रा में अच्छा पोषण उपलब्ध हो और पशुओं की रोग प्रतिरोधक क्षमता अच्छी हो, वहां पर जूँ और किलनी की उपस्थिति का पशुओं के स्वास्थ्य पर कोई प्रतिकूल प्रभाव नहीं पड़ता है। परन्तु वातावरणीय परिस्थितियां (मुख्यतया अत्यधिक ठंडी) इन बाह्य-परजीवियों की सक्रियता को अत्यधिक बढ़ा देते हैं, जिससे पशुओं में निम्नलिखित प्रतिकूल लक्षण देखे जा सकते हैं -

* पशुओं में खुजली एवं जलन 
* दुग्ध उत्पादन में कमी
* भूख कम लगना
* खाद्य रूपान्तरण दर का घटना
* रक्ताल्पता
* चमड़ी का खराब हो जाना एवं बालों का झड़ना
* तनाव  बढ़ना

कम उम्र के पशुओं पर इनका प्रतिकूल प्रभाव ज्यादा होता है। इनका प्रकोप सर्दियों में आम है, जबकि जाड़े के अंत और बसंत के प्रारम्भ (फरवरी/मार्च) में इनकी संख्या अधिकतम स्तर पर देखी जाती है। 

बांधकर रखे जाने वाले पशुओं में स्वतंत्र रूप से रखे जाने वाले पशुओं की तुलना में इनके संक्रमण की सम्भावना लगभग 2 गुना ज्यादा होती है।

### बचाव
* पशुओं को जितना सम्भव हो धूप में रखना चाहिये।
* पशुओं को बंद कमरों में कम से कम रखें।
* सर्दियों में पशुओं को अच्छी गुणवत्ता वाला आहार (मुख्यतः खनिज मिश्रण) प्रदान करें।
* पशुओं को पर्याप्त जगह प्रदान करते हुये तनावपूर्ण वातावरण से दूर रखें।
* नये पशुओं को पुराने पशुओं से कम से कम तीन सप्ताह तक अलग रखना।
* संक्रमित पशुओं को सामुदायिक चारागाह में स्वस्थ पशुओं के साथ चरने से रोकना चाहिये।

### रोकथाम
जब पशुओं में अत्यधिक अतिक्रमण से उनके सामान्य व्यवहार में परिवर्तन हो जाता है, तो रोकथाम के सार्थक प्रयास की आवश्यकता होती है।
* खाद्य तेल (जैसे अलसी का तेल) का एक पतला लेप लगाना चाहिये।
* साबुन के गाढे घोल का इस्तेमाल एक सप्ताह के अंतराल पर दो बार करना चाहिये।
* आयोडिन को शरीर के ऊपर एक सप्ताह के अंतराल पर दो बार रगड़ना चाहिये।
* लहसुन के पाउडर का शरीर की सतह पर इस्तेमाल करें।
* एक हिस्सा एसेन्सियल आयल और दो-तीन हिस्सा खाद्य तेल को रगड़ना चाहिये।
* किलनी के विरूद्ध होम्योपैथिक ईलाज काफी उपयोगी होता है।
* पाइरिथ्रम नामक वनस्पतिक कीटनाशक भी काफी उपयोगी है।
* पशुओं की रीढ पर दो-तीन मुट्ठी सल्फर का प्रयोग करना चाहिये।
* चूना-सल्फर के घोल का इस्तेमाल 7-10 दिन के अंतराल पर लगभग 6 बार करना चाहिये।

श्रेणी:वाह्य परजीवी
रेस तीसरी दुनिया तक

**रेस तीसरी दुनिया तक** () २००९ की एक विज्ञान कथा/थ्रिलर फिल्म है जो १९७५ की डिज्नी फिल्म *एस्केप टु विच माउंटेन* नामक फ़िल्म का रीमेक है। इस श्रेणी की सभी तीनों फ़िल्में 'अलेक्ज़ेंडर की' के १९६८ के उपन्यास "एस्केप टु विच माउंटेन" पर आधारित हैं। फ़िल्म का निर्देशन एंडी फ़िकमान ने किया है।

## कथानक
फ़िल्म में सर्चलाइट, नेवादा के पास, जो लेस वेगास से १५० मील की दूरी पर है, एक एलियन अंतरिक्ष यान दुर्घटनाग्रस्त हो जाता है। 

## कलाकार

### हिन्दी डबिंग क्रेडिट्स
* डब संस्करण जारी करने का वर्ष: २८ अगस्त, २००९ (सिनेमा)
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* निर्देशक: ????
* अनुवाद: समीर सिद्धीकी
* समायोजन: ????
* उत्पादन: साउंड एण्ड विजन इंडिया
* द्वारा विमोचन: यूटीवी सॉफ्टवेयर कम्युनिकेशंस
* अपर डबिंग आवाज़ें: आदित्य राज शर्मा, बलविंदर कौर, संजीव तिवारी, विकी पाण्डे, शालू देव, वाद आदित्य राज, दीपक सिन्हा, कविता वैद 
100px  हिंदी डबिंग क्रेडिट्स सबूत।

## सन्दर्भ

## बाहरी कड़ियाँ
* 
* 
श्रेणी:अंग्रेज़ी फ़िल्में
श्रेणी:अमेरिकी फ़िल्में
चांस पे डांस

***चांस पे डांस*** बॉलीवुड की नाटाकीय फ़िल्म है जिसमें मुख्य अभिनय भूमिका में शाहिद कपूर और जेनेलिया डिसूज़ा हैं। इसके निर्देशक केन घोष हैं और निर्माता रोनी स्क्रूवाला हैं जिसे यूटीवी मोशन पिक्चर्स के बैनर तले बनाया गया है। फ़िल्म 15 जनवरी 2010 को जारी की गयी
## कथानक
समीर बेही (शाहिद कपूर) बॉलीवुड का सपना लेकर मुम्बई आता है। एक कूरियर बॉय की तरह संघर्ष करता है और असफलातायें ही प्राप्त करता है। बाद में उसे एक फ़िल्म में मौका मिलता है जहाँ उसकी दोस्त टीना (जेनेलिया डिसूज़ा) कोरियोग्राफर है।
## कलाकार

* शाहिद कपूर - समीर बेही
* जेनेलिया डिसूज़ा - टीना शर्मा
* मोहनीश बहल - मिस्टर राजीव
* सतीश शाह - प्रिंसिपल
* विकास भल्ला - गौरव सक्सेना
* आयुषी खुराना - छोटी लड़की

## संगीत

## सन्दर्भ

## बाहरी कड़ियाँ
* 
* 
* यूटीवी मोशन पिक्चर्स – ''चांस पे डांस''
* ''चांस पे डांस'' समीक्षा 
* Gorafied.com ''चांस पे डांस'' समीक्षा 

श्रेणी:भारतीय फ़िल्में
श्रेणी:भारतीय रोमांटिक कॉमेडी-ड्रामा फ़िल्में
मोहित चौहान

**मोहित चौहान** एक भारतीय पार्श्व गायक हैं जिन्हें मुख्यतः उनके रोमांटिक गानों के लिए जाना जाता है। वो दो बार फ़िल्मफ़ेयर सर्वश्रेष्ठ पार्श्व गायक पुरस्कार प्राप्त कर चुके हैं।
## प्राथमिक जीवन
मोहित चौहान का जन्म हिमाचल प्रदेश के सिरमौर जिले में हुआ। उनकी शुरुआती पढ़ाई संत जेवियर्स स्कूल, दिल्ली में हुई और आगे कि पढ़ाई हिमाचल प्रदेश से की जहाँ पर धर्मशाला कॉलेज से मास्टर ऑफ़ साइंस इन जियोलॉजी की डिग्री प्राप्त की। दिल्ली आ कर वहाँ सिल्क रूट नाम का बैंड बनाया, 1996 में इस बैंड का पहला एलबम बूंद रीलिज हुआ। इस एलबम का एक गीत डूबा़..डूबा बहुत हिट हुआ।
## पार्श्व गायन
मोहित चौहान ने रामगोपाल की फिल्म रोड में पहली बार प्लेबैक ("पहली नज़र में डरी थी") गाया। 
## नामांकन और पुरस्कार

## सन्दर्भ

श्रेणी:फ़िल्मफ़ेयर पुरस्कार विजेता
श्रेणी:भारतीय फिल्म पार्श्वगायक
श्रेणी:जीवित लोग
श्रेणी:1966 में जन्मे लोग
इंचियोन

**इंचियोन** दक्षिण कोरिया का एक नगर है। यहाँ पर २०१४ के एशियाई खेल संपन्न हुए।

## सन्दर्भ

श्रेणी:दक्षिण कोरिया के शहर
श्रेणी:एशिया के आबाद स्थान
इब्राहीम ख़ाँ गार्दी

**इब्राहीम ख़ाँ गार्दी"** अथवा **इब्राहीम ख़ाँ गर्दी** (निधन 1761) 18वीं सदी में भारत के दक्षिणी मुस्लिम जनरल थे। उसके पूर्वज भील अथवा संबद्ध जनजाति के लोग थे। तोपखाने में एक विशेषज्ञ के रूप में उन्हें मराठा साम्राज्य का पेशवा के लिए काम करने से पहले हैदराबाद के निज़ाम बनाये गये। माराठा साम्राज्य के जनरल के रूप में वे पैदल सेना और तोपखाने के साथा 10,000 लोगों की सेना की कमान सम्भालते थे। 1761 में पानीपत का तृतीय युद्ध में वो अफगानों द्वारा पकड़कर मार दिये गये।

## मूल स्थान
गार्दी समुदाय तापी के तट से बुरहानपुर, हैदराबाद और तेलंगाना क्षेत्र तक फैले दक्षिण निवासी एक जाति है जिसमें भील, लामन, वंजारा, पारधी, महादेव कोली, मासन जोगी सहित अन्य मराठी कुछ भी शामिल हैं। गार्दी समुदाय का मुख्य भाग हैदराबाद और तेलंगाना क्षेत्र के निकटवर्ती महाराष्ट्र के मराठवाडा क्षेत्र के लोगों को कहा जाता है। उनकी कुछ रस्में उनके अनुसार 250 वर्षों पूर्व गार्दी समुदाय में आरम्भ हुई। कुछ पारधी समुदाय की जातियाँ विशेष रूप से बुरहानपुर की टकंकार समुदाय अपने कसीदों और रस्मों में सुलेमान ख़ाँ गार्दी और इब्राहीम ख़ाँ गार्दी की पुजा की जाती है। पारधी समुदाय ने बन्दूक, पिस्तौल और डायनामाइट जैसे हथियार को काम में लेने के लिए विशेष कौशल भी विकसीत किया।

## सैनिक करियर

## सन्दर्भ
* Pradeep Barua, "Military Developments in India, 1750-1850:", *The Journal of Military History,* Vol. 58, No. 4 (Oct., 1994), pp.&nbsp;599–616

* त्र्यं॰ शं॰ शेजवलकर, "पानीपत 1761" (अंग्रेज़ी और मराठी में)

'''

श्रेणी:१७६१ मृत्यु
श्रेणी:मराठी लोग
फंडा

**फंडा** या **फण्डा**, अंग्रेजी के शब्द फण्डामेंटल (Fundamental ) से व्युतपन्न हिन्दी शब्द है। मूल अंग्रेज़ी शब्द विशेषण के रूप में प्रयुक्त होता है, किन्तु इसका हिन्दी अवतरित प्रारूप संज्ञा रूप में है। फंडा शब्द का प्रयोग अनौपचारिक भाषा में  मूल मंत्र  या मूल कारण  के अर्थ  में होता है।
## वाक्य में प्रयोग
* रामू की सफलता का *फंडा* यह है कि वह रातदिन मेहनत करता है।
;शाब्दिक रोचकता वाले समाचार शीर्षक: 
* बीबीसी हिन्दी पर: गर्भवती केट मिडिलटन का फैशन फंडा
* नवभारत टाइम्स पर: बस बजट बनाओ और ट्रीटमेंट करा लो का फंडा
## सन्दर्भ

श्रेणी:शब्दार्थ
ग्रेइप (चंद्रमा)

**ग्रेइप** (Greip) , या **सेटर्न LI** (अस्थायी पदनाम **S/2006 S 4**), शनि का एक प्राकृतिक उपग्रह है। इसकी खोज की घोषणा 5 जनवरी और 1 मई 2006. के मध्य लिए गए प्रेक्षणों के आधार पर, 26 जून 2006 को स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा हुई थी। ग्रेइप का व्यास लगभग 6 किलोमीटर है। यह शनि की परिक्रमा प्रतिगामी दिशा में 906.556 दिवसों में करता है। इसका क्रांतिवृत्त से झुकाव 
172.7° (159.2° शनि के विषुव वृत्त से) और 0.3735 की विकेन्द्रता है।

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
बहनोई

स्वयं से छोटी बहन के पति को **बहनोई** कहा जाता है। स्वयं से उम्र में बड़ी बहन के पति को संबोधन में **बहनोई** को **जीजा** बोला जाता है। भारतीय समाज में बहनोई एक बहुत सम्मानजनक स्थिति रखता है।

## देखें
* परिवार
## स्रोत

## बाहरी कडियाँ

श्रेणी:रिश्ते
सलहज

साले की पत्नी को **सलहज** कहा जाता है। 
## देखें
* परिवार
## स्रोत
## बाहरी कडियाँ

श्रेणी:रिश्ते
निस्सिन फूड्स

**निस्सिन फ़ूड होल्डिंग्स** () एक जापानी खाद्य कंपनी है। उसे 4 सितम्बर 1948 के दिन मोमोफ़ुकु अंदो द्वारा स्थापित किया गया था। स्थापना के दस वर्ष बाद कम्पनी ने अपना सबसे पहला त्वरित नूडल उत्पाद चिकिन रैमेन बाज़ार में उतारा।

अमेरिकी गौण कम्पनी निस्सिन फूड्स की स्थापना 1970 में हुई और इसने त्वरित रैमेन नूडल उत्पाद को टॉप रैमेन नाम से बेचा। त्वरित नूडल (1958) और कप नूडल (1971) दोनों की ख़ोज मोमोफुकू एण्डो ने की। निस्सिन फूड्स का मुख्यालय योदोगावा, ओसाका में है। 1977 में नई इमारत के निर्माण के पश्चात कम्पनी अपने वर्तमान मुख्यालय में आई थी। 

निस्सिन फूड्स ने दुनिया के कई देशों में अपने कार्यालय और फैक्ट्रियाँ स्थापित की हैं, जैसे ब्राजील (1981 से), हॉन्ग कॉन्ग (1985 से), भारत (1992 से), जर्मनी (1993 से), थाइलैंड (1994 से), चीन (1995 से) और मैक्सिको (2000 से)। इनके उत्पाद फिलीपींस, ताइवान, सिंगापुर, कनाडा, स्वीडन, मलेशिया और ऑस्ट्रेलिया में भी बेचे जाते हैं।

## सन्दर्भ

## बाहरी कड़ियाँ
* आधिकारिक जालपृष्ठ

श्रेणी:जापान की कम्पनियाँ
ममेरा भाई / ममेरी बहन

किसी व्यक्ति के मामा का पुत्र अथवा पुत्री उस वयक्ति के क्रमश: **ममेरा भाई** और **ममेरी बहन** होते हैं। ममेरा शब्द की उत्पत्ति मामा से हुई है जो कि माता के भाई को कहा जाता है। 
## देखें
* परिवार
## स्रोत
## बाहरी कडियाँ

श्रेणी:रिश्ते
मौसेरा भाई / मौसेरी बहन

किसी व्यक्ति की मौसी का पुत्र अथवा पुत्री उस वयक्ति के क्रमश: मौसेरा भाई और मौसेरी बहन होते हैं। मौसेरा शब्द की उत्पत्ति मौसी से हुई है जो कि माता की बहन को कहा जाता है।
## देखें
* परिवार
## स्रोत
## बाहरी कडियाँ

श्रेणी:रिश्ते
लिपस्टिक (फ़िल्म)

***लिपिस्टिक*** 1976 में जारी की गयी, लेमण्ट जॉनसन द्वारा निर्देशित अमेरिकी बलात्कार और बदला की घटनाओ से सम्बद्ध फ़िल्म है। इसमें मुख्य भूमिका में मारगौक्स हेमिंग्वे और मेरील हेमिंग्वे हैं। मोशन पिकचर्स के इतिहास में जघन्य अपराध जैसे दृश्य दिखाने वाली फ़िल्म है जिसमें अत्यंत ग्राफिक और शोषक बलात्कार के दृश्य दिखाये गये हैं।

## कथानक
## संगीत

फ़िल्म का संगीत फ्रांसीसी गायक मिशेल पोल्नारेफ्फ़ ने दिया जो 1976 में एंटलांटिक रिकार्ड्स एलबम में जारी कर दिया गया था। फ़िल्म के संगीत को अमेरिका सहित सम्पूर्ण विश्व में अपार सफलता प्राप्त हुई।

## भारतीय पुनर्निमाण
इस फ़िल्म पर आधारित दो भारतीय फ़िल्में बन चुकी हैं।

*प्रथम पुनर्निमाण हिन्दी फ़िल्म इंसाफ का तराजू (1980) थी जिसे भारी सफलता मिली।
*इसी फ़िल्म पर आधारित अन्य फ़िल्म तेलुगू में थी जिसका शीर्षक *ईडी नयायम ईडी धर्मम* '' (1982) है।

## सन्दर्भ

## बाहरी कड़ियाँ
*
*

श्रेणी:पैरामाउंट पिक्चर्स फ़िल्म
काफल

thumb|right|200px|काफल
**काफल** (वैज्ञानिक नाम: मिरिका एस्कुलेंटा *myrica esculata*), उत्तरी भारत और नेपाल के पर्वतीय क्षेत्र, मुख्यत: हिमालय के तलहटी क्षेत्र मैं पाया जाने वाला एक वृक्ष या विशाल झाड़ी है। ग्रीष्मकाल में इस पर लगने वाले फल पहाड़ी इलाकों में विशेष रूप से लोकप्रिय हैं। इसकी छाल का प्रयोग चर्मशोधन (टैंनिंग) के लिए किया जाता है। काफल का फल गर्मी में शरीर को ठंडक प्रदान करता है। साथ ही इसके फल को खाने से शरीर की रोग प्रतिरोधक क्षमता बढाती है एवं हृदय रोग, मधुमय रोग उच्च एंव निम्न रक्त चाप नियान्त्रित होता है।

### काफल फल के आयुर्वेदिक उपयोग
वैसे तो ग्रीष्म ऋतू में यह फल हमारें दैनिक जीवन में बहुमूल्य कार्य तो करता ही  है।  लेकिन एक स्वादिष्ट फल होने के साथ साथ इसका उपयोग आयुर्वेद में बहुत से उत्पाद में दवाई बनाने में भी किया जाता है। औषधीय गुणों से भरपूर यह फल चटनी के रूप में भी उपयोग किया जाता है।  प्यारे से दिखने वाले इसके फल का उपयोग ग्रीष्म ऋतू में शरीर को ठंडक पहुंचाने का कार्य करता है।

इस फल में एंटीऑक्सीडेंट की मात्रा अधिक होने के कारण, काफल अल्सर, दस्त, एनीमिया, गले में खराश, बुखार आदि जैसी कई बीमारियों के इलाज का एक प्राकृतिक तरीका है। यहां तक कि पेड़ की छाल के भी उपयोग दिखाए गए हैं। छाल का उपयोग कई एलर्जी के इलाज के लिए किया जाता है और यह एक उत्कृष्ट एंटी-एलर्जी दवा हो सकती है। एक अच्छा एंटीहिस्टामाइन होने के अलावा, काफल के पेड़ की छाल को दांतों के बीच रखकर दो से तीन मिनट तक चबाने से दांतों के दर्द में मदद मिल सकती है। काफल के मिश्रण से गरारे करने से गले की खराश या घेंघा भी ठीक हो सकता है।

## सन्दर्भ

## बाहरी कड़ियाँ
*इस फल में है कैंसर, लकवा और पेट की बीमारियों से लड़ने का दम 

श्रेणी:आयुर्वेद
अकबर ख़ान

**अकबर ख़ान ([[अंग्रेज़ी भाषा|अंग्रेज़ी]]: Akbar Khan)**, १९८९ में विकलांग व्यक्तियों के कल्याण के लिए भारत के राष्ट्रीय पुरस्कार के एक प्राप्तकर्ता हैं।

## प्रारंभिक जीवन और शिक्षा
अकबर ख़ान का जन्म १६ अगस्त १९६२ को राजस्थान, भारत के गाँव बांगासर के मुस्लिम परिवार में हुआ।

## परिवार और व्यक्तिगत जीवन
खान ने १९८७ में डॉ॰ राना रूक्नुद्दीन के साथ शादी की। उनके दो बेटे, नबाहत ख़ान और नोमान ख़ान हैं।

डॉ॰ राना रूक्नुद्दीन ने अपनी पीएचडी अलीगढ़ मुस्लिम विश्वविद्यालय की।

## संगीत प्रेम

## पुरस्कार और सम्मान

## सन्दर्भ

## बाहरी कड़ियाँ
* आधिकारिक वेबसाइट
* 
* 

श्रेणी:1962 में जन्मे लोग
श्रेणी:Disability rights activists
श्रेणी:भारत से नेत्रहीन लोग
श्रेणी:राजस्थान के नेत्रहीन लोग
श्रेणी:Blind people from Bikaner
श्रेणी:जीवित लोग
श्रेणी:Indian people with disabilities
श्रेणी:राजस्थान के लोग
श्रेणी:बीकानेर
श्रेणी:बीकानेर के लोग
श्रेणी:बीकानेर जिले के लोग
श्रेणी:राजस्थानी लोग
श्रेणी:भारतीय मुस्लिम
बांगासर

**बांगासर** भारत के राजस्थान राज्य के अन्तर्गत हनुमानगढ़ जिले का एक गाँव है।

## बांगासर''' '''से उल्लेखनीय लोग
अकबर ख़ान -  1989 में राष्ट्रीय पुरस्कार से सम्मानित नेत्रहीनों के गायक, संगीतकार, लेखक और बैंककर्मी।
## सन्दर्भ

## बाहरी कड़ियाँ

श्रेणी:हनुमानगढ़ ज़िले के गाँव
अनर्जक आस्ति

**अनर्जक आस्ति** (अथवा अनर्जक संपत्ति या परिसंपत्ति) से तात्पर्य बैंकिंग व वित्त उद्योग में ऐसे ऋण (लोन) से है, जिसका लौटना संदिग्ध हो। अंग्रेजी में इसे एन पी ए अथवा *नॉन परफार्मिंग एसेट* कहा जाता है। अंग्रेजी संस्करण से अनुवादस्वरूप और भी कई नाम मीडिया में दिए जाते हैं - यथा गैर-निष्पादनकारी संपत्ति आदि।

बैंक अपने ग्राहकों को जो ऋण प्रदान करता है, उसे अपने खाते में आस्ति (संपत्ति) के रूप में दर्शाता है। यदि किसी कारणवश यह आशंका हो कि ग्राहक यह ऋण लौटा नहीं पाएगा तो एसे ऋणों को अनर्जक आस्ति कहा जाता है। किसी भी बैंक की आर्थिक सेहत को मापने के लिए यह एक महत्त्वपूर्ण पैमाना है तथा इसमें वृद्धि होना किसी बैंक की सेहत के लिए चिंता का विषय ही होता है। हाल ही में (फरवरी 2014) भारत के यूनाइटेड बैंक ऑफ इंडिया की प्रमुख को अपना पद बेकाबू हो चुके फंसे कर्जे [एनपीए] एनपीए पर लगाम लगाने में नाकाम रहने की वजह से खोना पड़ा।

एनपीए को नियंत्रण में रखने के लिए हर देश के नियामक मापदंड निर्धारित करते हैं जिनका अनुपालन वित्तीय संस्थाओं के लिए आवश्यक होता है।

२००८ के वैश्विक आर्थिक संकट के बाद अनर्जक आस्तियों को शीघ्र चिन्हित करने व खातों में सही तरीके व इमानदारी से दर्शाने पर ज़ोर दिया गया है।

## भारतीय बैंकिंग क्षेत्र में एन पी ए
2013-14 के आर्थिक सर्वेक्षण में भारतीय बैंकिंग सैक्टर में एनपीए में बढ़ोतरी पर चिंता व्यक्त की गई तथा इन्हैं कम करने के लिए निम्नलिखित प्रयासों पर जोर दिया गया।

• बैंकों में वसूली के लिए उनके मुख्‍यालय/क्षेत्रीय कार्यालय/प्रत्‍येक ऋण वसूली ट्रिब्‍यूनल (डीआरटी) में नोडल अधिकारियों की नियुक्ति। 
• बैंकों द्वारा घाटे की परि‍सम्‍पत्तियों की वसूली पर जोर और परि‍सम्‍पत्ति पुनर्गठन कंपनियां संकल्‍प एजेंटों की नियुक्ति। 
• राज्य स्तर के बैंकरों की समितियों को राज्य सरकारों के साथ होने वाले मामले सुलझाने के लिए सक्रिय होने के निर्देश देना। 
• बैंकों में जानकारी साझा करने के आधार पर नये ऋण स्वीकृत करना। 
• एनपीए का क्षेत्र/गतिविधि के आधार पर विश्लेषण करना आदि।
* वर्तमान में यह 6.5 % है।

## इन्हें भी देखें
*अनर्जक ऋण

## सन्दर्भ

## बाहरी कड़ियाँ
* भारतीय रिज़र्व बैंक की साईट पर मानक ऑनलाईन हिन्दी शब्दावली
* बैंकों ने जितना डुबाया उतने में देश उबर जाता (बीबीसी हिन्दी)
*अनर्जक परिसंपत्तियाँ

श्रेणी:वित्त
श्रेणी:बैंकिंग शब्दावली
स्वतंत्र भारत

**स्वतंत्र भारत** लखनऊ एवं कानपुर से प्रकाशित हिंदी का एक हिंदी दैनिक समाचार पत्र है।

१५ अगस्त १९४७ को लखनऊ से 'स्वतन्त्र भारत' का प्रकाशन अशोक जी के सम्पादन में हुआ। प्रारम्भ में ही इसने अवध की संस्कृति, लोग जीवन और इतिहास पर बहुत ध्यान दिया। दैनिक व्यंग्य विनोद का स्तम्भ काँव-काँव इसकी विशेषता थी। अशोक जी और बलदेव प्रसाद मिश्र इस स्तम्भ के मुख्य लेखक रहे। सन् १९५३ में अशोक जी के केन्द्रीय सूचना विभाग में चले जाने पर सहकारी योगेन्द्र पति त्रिपाठी ने इसका सम्पादन सम्भाला और ३१ अगस्त १९७१ ई॰ को अपनी असामयिक मृत्यु तक इसे बड़ी योग्यता से चलाया। उत्तरप्रदेश की राजनीति में इस पत्र का अच्छा प्रभाव है। काँव-काँव, अग्रलेख टिप्पणी, व्यंग्य-चित्र, देश चक्र, देश-देशान्तर, विदेश-चर्चा, आपके विचार, सुझाव-शिकायत, राज्यों की चिठ्ठियां आदि इसके स्थायी स्तम्भ हैं। 

## बाहरी कडियाँ
* स्वतंत्र भारत, (परिचय)

श्रेणी:भारत में प्रकाशित होने वाले समाचार पत्र 
श्रेणी:हिन्दी भाषा के समाचार पत्र 
श्रेणी:विश्व के प्रमुख दैनिक समाचार पत्र
अफरा

**अफरा **एक पशुरोग जिसमें वायु के प्रकोप के कारण से पेट फूल जाता है। अफरा होने पर पशु को सांस लेने में कठिनाई होने लगती है और पेट का आकार बढ़ जाता है। उठने व चलने में कठिनाई होती है और पशु खाना छोड़ देता है। अंत में पशु की मृत्यु भी हो सकती है। यह बीमारी नर और मादा पशुओं में होती है जो दूध देते हैं।

'अफरा रोग'पशुओं में प्रदूषित आहार के कारण होती हैं।

## सन्दर्भ

श्रेणी:पशुरोग
दीया कुमारी

**राजकुमारी दीया कुमारी** (जन्म: 30 जनवरी 1971) एक भारतीय राजनीतिज्ञ तथा वर्तमान में राजस्थान की उपमुख्यमंत्री हैं। वह राजसमन्द से लोकसभा सांसद थीं एवं वे पूर्व राजस्थान विधानसभा में सवाई माधोपुर से विधायक रही हैं। जयपुर की राजकुमारी दीया कुमारी, महाराजा भवानी सिंह और महारानी पद्मिनी देवी की पुत्री हैं।

## जीवनी
उनकी प्रारम्भिक शिक्षा मॉडर्न स्कूल, नई दिल्ली और महारानी गायत्री देवी गर्ल्स पब्लिक स्कूल, जयपुर में हुई। इसके बाद वे सजावटी कला पाठ्यक्रम के लिए लंदन चली गईं। 

वे परिवार की विरासत को सहेजने का कार्य करती हैं, जिसमें सिटी पैलेस, जयपुर, जयगढ़ दुर्ग, आमेर और दो ट्रस्ट - महाराजा सवाई मान सिंह द्वितीय संग्राहलय ट्रस्ट तथा जयगढ़ पब्लिक चैरिटेबल ट्रस्ट शामिल हैं। वे दो विद्यालयों (द पैलेस स्कूल और महाराजा सवाई भवानी सिंह स्कूल) तथा तीन विरासती होटलों (होटल राजमहल पैलेस, होटल जयपुर हाउस, होटल लाल महल पैलेस) के प्रबंधन में भी सक्रिय भूमिका निभाती हैं।

इकलौती संतान होने के कारण वे अपनी दादी राजमाता गायत्री देवी की देखरेख में पली-बढ़ीं।

राजकुमारी दीया और नरेंद्र सिंह के विवाह से उनके तीन संतान हैं - पद्मनाभ सिंह (1998 में जन्म, युवराज), लक्ष राज सिंह, और गौरवी कुमारी।

## राजनीति

File:The Chief Minister of Rajasthan, Shri Bhajan Lal Sharma and deputies meet VP of India.jpg|राजस्थान की उपमुख्यमंत्री दीया कुमारी और उनके सहयोगी 2023 में भारत के उपराष्ट्रपति से मिलते हुए


उन्होंने 10 सितम्बर 2013 को जयपुर में आयोजित एक रैली में भारतीय जनता पार्टी की सदस्यता ग्रहण की। इस अवसर पर नरेन्द्र मोदी, राजनाथ सिंह और वसुन्धरा राजे मौजूद थीं।

उसी वर्ष उन्होंने सवाई माधोपुर से विधानसभा चुनाव लड़ा और विधायक बनीं। 2019 में राजसमंद लोकसभा क्षेत्र से सांसद निर्वाचित हुईं और 8.5 लाख से अधिक मत प्राप्त किए।

2023 में उन्होंने विद्याधर नगर से चुनाव लड़कर जीत दर्ज की और विधायक बनीं।

## राजस्थान की उपमुख्यमंत्री
15 दिसंबर 2023 को उन्हें राजस्थान का उपमुख्यमंत्री नियुक्त किया गया। उन्हें वित्त, पर्यटन, संस्कृति, पीडब्ल्यूडी, महिला एवं बाल विकास सहित कई मंत्रालयों की ज़िम्मेदारी दी गई।

## निर्वाचन परिणाम

## बाहरी कड़ियाँ
* दीया कुमारी का आधिकारिक इंस्टाग्राम प्रोफाइल

## इन्हें भी देखें
* राजस्थान सरकार 
* प्रेमचन्द बैरवा
* भजन लाल शर्मा
* राजस्थान विधान सभा
* राजस्थान विधानसभा चुनाव 2023

## सन्दर्भ

श्रेणी:1971 में जन्मे लोग
श्रेणी:जयपुर के लोग
श्रेणी:भारतीय महिला रॉयल्टी
श्रेणी:जयपुर का इतिहास
श्रेणी:जीवित लोग
श्रेणी:राजस्थान विधानसभा के विधायक
श्रेणी:राजस्थान विधायक 2023–2028
राज्यवर्धन सिंह राठौड़

**कर्नल राज्यवर्धन सिंह राठौड़** (जन्म 29 जनवरी 1970, जैसलमेर, राजस्थान) एक भारतीय निशानेबाज हैं जिन्होंने 2004 ग्रीष्मकालीन ओलम्पिक, एथेंस में डबल ट्रैप स्पर्धा में रजत पदक विजेता हैं। वो प्रथम भारतीय (स्वतंत्रता के बाद) हैं जिन्होंने व्यक्तिगत रजत पदक जीता। उनसे पहले ब्रितानी मूल के भारत में जन्मे नॉर्मन प्रिचर्ड ने 1900 ग्रीष्मकालीन ओलम्पिक में दो रजत पदक जीते।  

राज्यवर्धन राठौड़ एक पूर्व सैन्य अधिकारी, खिलाड़ी, और भारतीय राजनीतिज्ञ हैं। राठौर ने अपनी खेलकूद करियर में भी विशेष उपलब्धियों को हासिल किया। उन्होंने शूटिंग में अंतरराष्ट्रीय स्तर पर भारतीय ध्वज का सम्मान किया और ओलंपिक, एशियन गेम्स, और कामनवेल्थ गेम्स में भाग लिया। राज्यवर्धन का जन्म गारबदेसर/गरीबदेसर के कर्नल लक्ष्मण सिंह राठौर (सेवानिवृत्त) और उनकी पत्नी श्रीमती मंजू राघव, जो एक शिक्षिका थीं, के घर में हुआ। उनके ननिहाल के गाँव भोंडसी के लोगों ने जब उन्हें ओलंपिक में भाग लेते हुए देखा, तो एक यज्ञ हवन का आयोजन किया था। राज्यवर्धन राठौर की पत्नी का नाम गायत्री कपकोटी, अल्मोड़ा के कैप्टन डूंगर सिंह कपकोटी कि पुत्री ने एक फौजी डॉक्टर के तौर पर सेवा की है। 

राज्यवर्धन राठौड़ १६वीं लोकसभा में जयपुर ग्रामीण लोकसभा क्षेत्र से भाजपा के सांसद चुने गये। वर्तमान में जयपुर के झोटवाड़ा विधानसभा क्षेत्र से विधायक हैं और राज्य की भाजपा सरकार में कैबिनेट मंत्री हैं। उनके पास उद्योग विभाग, खेल एवं युवा मामले विभाग, स्किल व सैनिक कल्याण विभाग की जिम्मेदारी है।  

## सन्दर्भ

श्रेणी:1979 में जन्मे लोग
श्रेणी:जीवित लोग
श्रेणी:भारतीय जनता पार्टी के राजनीतिज्ञ
श्रेणी:१६वीं लोक सभा के सदस्य
श्रेणी:भारतीय सेना के खिलाड़ी
श्रेणी:भारतीय निशानेबाज़
श्रेणी:भारत के ओलंपिक खिलाड़ी
श्रेणी:भारत के ओलम्पिक रजत पदक विजेता
श्रेणी:राजस्थान के सांसद
श्रेणी:जैसलमेर के लोग
श्रेणी:राजीव गांधी खेल रत्न के प्राप्तकर्ता
श्रेणी:मोदी मंत्रिमंडल
श्रेणी:राजस्थान विधानसभा के विधायक
श्रेणी:राजस्थान विधायक 2023–2028
रॉबिन थिक

**रॉबिन एलन थिक** (जन्म: मार्च 10, 1977) अमेरिकी-कनाडाई गायक-गीतकार, संगीतकार और अभिनेता हैं। ये अभिनेता एलन थिक और अभिनेत्री ग्लोरिया लॉरिंग के पुत्र हैं। इनकी पत्नी अभिनेत्री पाउला पैटन हैं, जिनके साथ थिक के 16 वर्ष की उम्र से ही प्रेमपूर्ण सम्बंध थे। दम्पति का एक पुत्र है जिसका नाम जुलियन फ्यूगो थिक है।

## डिस्कोग्राफ़ी
* *अ ब्यूटीफुल वर्ल्ड* (2003)
* *द इवोल्यूशन ऑफ़ रॉबिन थिक* (2006)
* *समथिंग एल्ज़* (2008)
* *सैक्स थैरेपी* (2009)
* *लव आफ़्टर वॉर* (2011)
* *ब्लर्ड लाइन्स* (2013)

## टूर
* द बियॉन्से एक्सपीरियंस
* जेनिफ़र हडसन और रॉबिन थिक
* द फ़्रीडम टूर
* रॉबिन थिक ह्युस्टन, टॅक्सस, में विशेष अतिथि मिगॅल के साथ
* *लव आफ़्टर वॉर* 

## बाहरी कड़ियाँ
*आधिकारिक जालपृष्ठ
*
*

श्रेणी:जीवित लोग
श्रेणी:1977 में जन्मे लोग
इंटर मिलान

**इन्टर मिलानो**, इटली के मिलान का एक व्यावसायिक फुटबाल क्लब है। इतली के अन्दर इसे प्रायः **एफ.सी. इंटरनेजियोनल मिलानो**या  **इंतरनात्स्योनाले** () नाम से जाना जाता है। 

इंटरनेजियोनल 19 बार, कोप्पा इटालिया सात बार और सुपेर्चोप्प इटालियाना पांच बार लीग सहित 30 घरेलू ट्राफियां, जीत लिया है। 2006 से 2010 तक, क्लब सभी समय का रिकार्ड बराबर, लगातार पांच लीग खिताब जीता. वे चैंपियंस लीग में तीन बार जीता है, दो 1964 और 1965 में वापस करने के लिए लेने और फिर एक और 2010 में, अपने स्थानीय प्रतिद्वंद्वियों एसी मिलान के बाद किसी भी इतालवी क्लब की दूसरी सबसे.पिछले कोप्पा इटालिया और स्चुदेत्तो के साथ एक अभूतपूर्व (एक इतालवी टीम के लिए) महाद्वीपीय तिगुना पूरा किया। क्लब तीन युइएफए कप, दो इंटरकांटिनेंटल कप और एक फीफा क्लब विश्व कप जीत लिया है।

इंटर के घर के खेल, सैन सिरो में खेले जाते हैं। प्रतिद्वंद्वियों मिलान के साथ साझा किया जाता है, जो स्टेडियम, 80,018 की कुल क्षमता के साथ, इतालवी फुटबॉल में सबसे बड़ा है। मिलान उनकी सबसे बड़ी प्रतिद्वंद्वियों में से एक माना जाता है और दोनों टीमों के बीच मैच फुटबॉल में सबसे पीछा derbies में से एक है जो डर्बी डेला मदोन्निन, कहा जाता है। 2010 तक, इंटर इटली में दूसरा सबसे ज्यादा समर्थन टीम है। इंटर के मौजूदा अध्यक्ष और मालिक मास्सिमो मोरत्ति है। क्लब इतालवी और विश्व फुटबॉल में सबसे मूल्यवान में से एक है।

## सन्दर्भ

## बाहरी कड़ियाँ

* आधिकारिक वेबसाइट

श्रेणी:इटली के फुटबॉल क्लब
श्रेणी:फुटबॉल क्लब
चरस (फ़िल्म)

***चरस*** 1976 की बॉलीवुड फ़िल्म है जिसका रामानंद सागर ने निर्माण और निर्देशन किया। फ़िल्म में मुख्य भूमिका में धर्मेन्द्र और हेमा मालिनी सहित अजीत, अरुणा ईरानी, अमजद ख़ान, असरानी, सुजीत कुमार, केष्टो मुखर्जी और टॉम ऑल्टर हैं। इस फिल्म में संगीत लक्ष्मीकांत-प्यारेलाल ने दिया।

## पठकथा
सूरज अपने परिवार के साथ अफ़्रीकी राष्ट्र युगांडा में रहता है जबकि भारत में परिवार की सम्पत्ति और कारोबार की देखभाल उनका कालीचरण नाम का एक कर्मचारी करता है। जनरल ईदी अमीन द्वारा देश में शुरू की गई राजनीतिक क्रांति के कारण सूरज को अपने परिवार के साथ युगांडा छोड़ने के लिए मजबूर होना पड़ता है। कालीचरण को यह डर सताने लगता है कि उन्हें पता चल जाएगा कि उसने उनका पैसा ड्रग्स (चरस) तस्करी में लगाया हुआ है और इस कारणवश वह उनके घर में आग लगा देता है। सूरज के पिता की इस आग में मृत्यु हो जाती है और उसकी बहन को अगवा कर लिया जाता है। सूरज द्वारा कालीचरण की तस्करी गतिविधियों को रोकने के लिए पुलिस उसे भर्ती कर लेती है और इस प्रयोजन के कारण वह यूरोप जाता है जहाँ उसकी मुलाकात सुधा से होती है। सुधा एक खूबसूरत नर्तकी है जिसे कालीचरण ड्रग्स तस्करी में सहायता करने के लिए ब्लैकमेल करता है। सूरज का मिशन उसे पहले रोम और फ़िर मकाउ ले जाता है जहाँ उसकी पुनः भेट सुधा से होती है। स्थानीय पुलिस की मदद से सूरज और भारतीय नारकोटिक्स विभाग कालीचरण के ज्यादातर आदमियों को पकड़ने में कामयाब हो जाते हैं परन्तु कालीचरण सुधा को बंधी बना कर अपने भूमिगत अड्डे में छिप जाता है। आगे की पठकथा यह दर्शाती है कि कैसे सूरज कालीचरण के चुंगल से सुधा को मुक्त कराता है।

## संगीत
फ़िल्म में संगीत की रचना लक्ष्मीकांत-प्यारेलाल ने की और गीत आनंद बख्शी ने लिखें।

## बाहरी कड़ियाँ
* 

श्रेणी:लक्ष्मीकांत–प्यारेलाल द्वारा संगीतबद्ध फिल्में
श्रेणी:1976 में बनी हिन्दी फ़िल्म
घूर्णी इंजन

right|thumb|300px|80 हॉर्सपॉवर वाला 'ली रोन 9C (Le Rhône 9C); यह प्रथम विश्वयुद्ध के काल का सामान्य घूर्णी इंजन था। इसमें मौजूद कॉपर के पाइपों में से होकर ईंधन-वायु मिश्रण क्रैंककेस से सिलिण्डर-हेड तक जाता है।

**घूर्णी इंजन** (rotary engine) अन्तर्दहन इंजन है जो अन्तर्दहन इंजनों के विकास के आरम्भिक दिनों में डिजाइन किया गया था। इसमें क्रैंक शाफ्ट अचल (स्टेशनरी) रहता था जबकि सिलिण्डर ब्लॉक इसके चारो ओर घूमता था। इसमें प्रायः प्रत्येक पंक्ति में सिलिण्डरों की संख्या विषम (३, ५, ७ आदि) रक्खी जाती थी और ये सिलिण्डर अरीय (रेडिअल) विन्यास में लगे होते थे। यह मुख्यतः उड्दयन मेम् प्रयुक्त हुआ था। इसके अलावा कुछ मोटरसायकिलों और मोटरगाड़ियों में भी इसका प्रयोग हुआ था।

ये इंजन परम्परागत इनलाइन इंजनों (सीधे / V) के विकल्प के रूप में प्रथम विश्वयुद्ध के समय और उसके ठीक पहले उपयोग में लाए गये थे। किन्तु अपने निहित सीमाओं के कारण १९२० के दशक के आरम्भिक दिनों में ये अप्रचलित (आब्सोलीट/obsolete) हो गए। इनकी निम्नलिखित सीमाएँ थीं-
* अधिक शक्ति वाले इंजनों में घूर्णन कर रहे सिलिण्डर-ब्लॉक पर लगने वाले वायु के घर्षण के कारण बहुत अधिक शक्ति बर्बाद होती थी।
* घूर्नन कर रहे द्रव्यमान के कारण वयुयानों में नियंत्रण सम्बन्धी समस्याएँ आतीं थीं (विशेषकर कम अनुभवी पाइलाटों को)।
* ईंधन और स्नेहक तेल का अदक्षतापूर्ण उपयोग 

श्रेणी:इंजन
टेलर प्रमेय

कैलकुलस में, **टेलर प्रमेय** (Taylor's theorem) किसी फलन का किसी बिन्दु पर सन्निकट प्रसार देने वाला एक प्रमेय है। यह प्रमेय किसी k-बार अवकलन किए जाने योग्य फलन का किसी बिन्दु पर k-वें आर्डर के टेलर बहुपद के रूप में सन्निकटन (approximation) करता है।
center|thumb|550px|एक्सपोन्सियल फलन y = e<sup>x</sup> (ठोस, लाल वक्र) तथा इसका मूल बिन्दु पर चार घात वाला सन्निकट टेलर बहुपद (डैश से बना हरा वक्र)

श्रेणी:कलन
श्रेणी:सन्निकटन
ज़िला न्यायालय (भारत)

भारत में जिला स्तर पर न्याय देने के लिए निर्मित न्यायालय **जिला न्यायालय** कहलाते हैं। ये न्यायालय एक जिला या कई जिलों के लोगों के लिए होते हैं जो जनसंख्या तथा मुकद्दमों की संख्या को देखते हुए तय की जाती है। ये न्यायालय उस प्रदेश के उच्च न्यायालय के प्रशासनिक नियंत्रण में काम करते हैं। जिला न्यायालय द्वारा दिए गए निर्णयों को सम्बन्धित उच्च न्यायालय में चुनौती दी जा सकती है।

## बाहरी कड़ियाँ
*अधीनस्थ न्यायालय

श्रेणी:भारत की न्यायपालिका
सिविल प्रक्रिया

सिविल मुकदमों (अर्थात् दीवानी) पर निर्णय देते समय न्यायालयों द्वारा पालन की जाने वाली आवश्यक प्रक्रिया एवं मानकों को **सिविल प्रक्रिया** (Civil procedure) कहते हैं। आपराधिक मुकदमों में दूसरी प्रक्रिया लागू होती है जिसे दण्ड प्रक्रिया कहते हैं। सिविल प्रक्रिया में दिए गए नियमों में स्पष्ट उल्लेख होता है कि- 
* सिविल मुकदमों को कैसे आरम्भ किया जा सकता है,
* केस की सुनवाई किस-किस प्रकार से होगी,
* कथन (बयान) कैसे लिए जाएंगे,
* किस-किस प्रकार के आवेदन किए जा सकते हैं,
* किस प्रकार के आदेश दिए जा सकते हैं,
* निक्षेपण (depositions) का समय एवं तरीका, आदि

## परिचय
यदि किसी व्यक्ति के अधिकारों का किसी अन्य व्यक्ति द्वारा उल्लंघन किया जा रहा है तो जिस व्यक्ति के अधिकारों का उल्लंघन हो रहा है वह न्यायालय की शरण जाता है। किसी भी सिविल मुकदमे को आरम्भ करने से लेकर उसके निपटारे तक के लिये न्यायालय की अपनी एक प्रक्रिया होती है क्योंकि यदि यह प्रक्रिया न हो या निश्चित न हो तो अनेकों समस्याएँ आयेंगी और केस के निपटारे में असाधारण बिलम्ब हो सकता है।ऐसी समस्याओं से बचने के लिये ही सिविल प्रक्रिया संहिता, १९०८ पारित की गयी थी। इसमें न्यायालय में सिविल वाद के प्रस्तुति से लेकर निस्तारण तथा उसके बाद उसकी डिक्री के निष्पादन के लिये एक सुस्पष्ट लिखित प्रक्रिया निर्धारित कर दी गयी है।

## सिविल वाद
सिविल प्रक्रिया संहिता के अनुसार किसी सम्पत्ति से सम्बन्धित या अधिकारों से सम्बन्धित वाद **सिविल वाद** या **दीवानी वाद** कहलाते हैं। दूसरे शब्दों में, किसी निजी या सार्वजनिक अधिकार को लेकर दो या अधिक व्यक्तियों में जो वाद शुरू होता है उसे सिविल वाद कहते हैं।

मोटे तौर पर सिविल वादों के अन्तर्गत निम्नलिखित वाद शामिल किये जाते हैं-
# कर्ज या किसी अन्य धनराशि की वसूली से सम्बन्धित वाद
# नागरिक अधिकारों (सिविल राइट्स) से संबन्धित वाद, जैसे- कॉपीराइट, सड़क पर आवागमन से सम्बन्धित वाद।
# चल या अचल सम्पत्ति से सम्बन्धित वाद
# सुखाधिकार से सम्बन्धित वाद, जैसे- व्यक्तिगत नाले का उपयोग, नाली, नींव आदि से सम्बन्धित वाद।
# मकान मालिक एवं किरायेदार के बीच विवाद
# पारिवारिक विवाद जैसे- वैवाहिक विवाद, भरण-पोषण से संबन्धित विवाद आदि।
# किसी करार या समझौते से सम्बन्धित विवाद। 
# साझेदारी फर्म या लेखा-जोखा से सम्बन्धित वाद
# धार्मिक अधिकारों से सम्बन्धित वाद
# सार्वजनिक स्थलों से सम्बन्धित विवाद
# मोटर दुर्घटना हेतु प्रतिकर आदि से सम्बन्धित विवाद।

## इन्हें भी देखें
*सिविल प्रक्रिया संहिता, १९०८
*सिविल कानून
*दण्ड प्रक्रिया

## बाहरी कड़ियाँ
*सर्वोच्च न्यायालय ने सिविल प्रक्रिया संहिता के प्रावधानों व्याख्या की
*भारत में विधि का इतिहास-42: ऐलीजा इंपे ने रखी दीवानी प्रक्रिया संहिता की नींव 
*सिविल प्रक्रिया संहिता १९०८ (गूगल पुस्तक ; लेखक - अभिनव मिश्र)

श्रेणी:न्यायपालिकाएँ